Nok var [[Valdemar 2.]] i [[Slaget ved Bornhøved|slaget ved Bornhöved]] i [[Holsten]] [[1227]] blevet slået, og han måtte opgive at blande sig i nordtyske forhold og godkende [[Ejderen]] som sit riges sydgrænse<ref>Danmarks Historie 4, s. 320-323</ref>, men han var langt fra en slagen mand. I begyndelsen af 1230-erne begyndte han gennem paven at kræve sine rettigher i Estland tilbage og spærrede havnen i [[Lübeck]] for [[korstogsfarer]]ne. Samtidig rørte esterne på sig. Og endelig trængte russerne ind i [[Tartu bispedømme]] (estisk: ''Tartu piiskopkond''). Alt dette medførte, at paven begyndte at frygte for sin indflydelse. Han lod i [[1234]] den hidtidige udsending (legat) [[Alna Balduin]] udskifte med [[Wilhelm af Modena]]<ref>Eesti Rahva Ajalugu, s. 320f</ref>.
Politik Samfund Sikkerhed